Suchinthana/ta-wikipedia huggingface dataset:
முகம்மது சமி

முகம்மது சமி  (Mohammed Shami, பிறப்பு: 3 செப்டம்பர் 1990) தேர்வுத் துடுப்பாட்டங்களிலும் ஒருநாள் துடுப்பாட்டங்களிலும், பன்னாட்டு இருபது20 போட்டிகளில்  இந்திய அணிக்காக ஆடும் வேகப் பந்து வீச்சாளர்  ஆவார். உள்நாட்டுப் போட்டிகளில்  மேற்கு வங்காளத் துடுப்பாட்ட அணிக்காக ஆடுகிறார். மணிக்கு சுமார் 140 கிலோமீட்டர் வேகத்தில் பந்துவீசுகிறார். ஜனவரி, 2013 ஆம் ஆண்டில் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் நான்கு ஓவர்களை மெய்டனாக வீசி சாதனை படைத்தார். மேலும் நவம்பர் , 2013 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 5 இலக்குகளைக் கைப்பற்றி சாதனைப் படைத்தார்.

ஆரம்பகால வாழ்க்கை 
முகமது சமி 1990 செப்டம்பர் 3 இல் ஷஹாஸ்பூர் கிராமத்தில், அம்ரோகா மாவட்டம், உத்தரப் பிரதேசத்தில் பிறந்தார். இவரின் தந்தை உழவர் ஆவார். இவரின் தந்தையும்  இளவயதில் விரைவு வீச்சாளராக இருந்துள்ளார். இவருக்கு ஒரு சகோதரியும், மூன்று சகோதரர்களும் உள்ளனர். இவர்கள் மூன்று பேருமே விரைவு வீச்சாளர்களாக வேண்டுமென விரும்பினார்கள். சமியின் பந்துவீச்சும் திறனைக் கண்டறிந்த இவரின் தந்தை இவரை தனது கிராமத்தில் இருந்து சுமார் 22 கிலோமீட்டர் தூரத்தில் உள்ள மொராதாபாத் மாவட்டத்தில் பயிற்சி பெறச் செய்தார். அங்குள்ள பத்ருதீன் சித்திக்கிடம்  என்பவரிடம் இவர் பயிற்சி செய்தார்.

இவரைப் பற்றி இவரின் பயிற்சியாளர் பின்வருமாறு கூறுகிறார்.

நான் சமியை முதன் முதலில் வலைப் பயிற்சியில் பந்து வீசியதைப் பார்த்தபோது அவருக்கு வயது 15 இருக்கும். நான் பார்த்த உடனே அவர் சராசரியான நபர் இல்லை என்றும் அவருக்கு அபரிமிதமான திறமைகள் இருந்ததையும் நான் அறிந்தேன். எனவே அவருக்கு நான் பயிற்சியளிக்க முடிவு செய்தேன். அவரை நான் உத்தரப் பிரதேச மாநில தொடருக்குக்காக தயார் செய்தேன். ஏனெனில் அந்தக் காலத்தில் சங்க துடுப்பாட்டங்கள் இல்லை. தொடர்ச்சியாகவும், கடினமாகவும் அவர் பயிற்சியினை மேற்கொண்டார். பயிற்சியில் இருந்து ஒருநாளும் அவர் விடுப்பு எடுத்தது இல்லை. 19 வயதிற்கு உட்பட்டோருக்கான போட்டித் தொடரில் சிறப்பாகப் பந்துவீசினார். ஆனால் சில அரசியல் காரணங்களினால் அவர் மாநில அணியில்  தேர்வாகவில்லை. எனவே அவர்களின் பெற்றோர்களிடம் அவரை கொல்கத்தாவிற்கு அனுப்பப் பரிந்துரைத்தேன் எனக் கூறினார்.

இந்தியன் பிரீமியர் லீக் 
2011 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணி நிர்வாகம் இவரை ஏலத்தில் எடுத்தது. இந்த அணியின் பந்துவீச்சு தலைமைப் பயிற்சியாளராக பாக்கித்தான் துடுப்பாட்ட அணியின் முன்னாள் பந்துவீச்சாளர் வசீம் அக்ரம் இருந்தார். அவரிடம் இருந்து சில பந்துவீச்சு நுனுக்கங்களைக் கற்றுக் கொண்டார். இந்தத் தொடரின் சில போட்டிகளில் மட்டுமே இவர் பந்து வீசினார். 2012 இந்தியன் பிரீமியர் லீக் தொடரில் இந்த அணி கோப்பையை வெல்ல உதவியாக இருந்தார்.

2013 ஆம் ஆண்டில் இவர் சிறப்பாக செயல்பட்டதனால் 2014 இந்தியன் பிரீமியர் லீக் தொடரில் டெல்லி டேர்டெவில்ஸ் அணி நிர்வாகம் இவரை 4.25 கோடி ரூபாய் மதிப்பில் ஏலத்தில் எடுத்தது. இந்தத் தொடரிலும் 3 போட்டிகள் மட்டுமே விளையாடி 78 ஓட்டங்களை வீட்டுக் கொடுத்து 1 இலக்குகளை மட்டுமே கைப்பற்றினார்.

ஆட்டநாயகன் விருது

மேற்சான்றுகள்

வெளி இணைப்புகள்
 சமி முகம்மது – கிரிக்கின்ஃபோ

இந்தியத் துடுப்பாட்டக்காரர்கள்
1990 பிறப்புகள்
வாழும் நபர்கள்
இந்திய முஸ்லிம்கள்
இந்தியத் தேர்வுத் துடுப்பாட்டக்காரர்கள்
மொழிமுதல் குற்றியலுகரம்

பொதுவாகக் குற்றியலுகரம் என்று மொழியின் இறுதியில் வரும் குற்றியலுகரத்தையே காட்டுவர். இவை அனைத்தும் சொற்கள் புணரும்போது மெய்யெழுத்தைப் போல் மொழியின் இறுதியில் நின்று உயிர் ஏறி முடியும்.
 பாகு + இனிது என்னும்போது பாகு என்பது பாக் என நின்று வருமொழியின் உகரம் ஏறிப் பாகினிது என முடியும்.
மொழிமுதல் எழுத்துக்கள் என்று தொல்காப்பியம் குறிப்பிடும் 94 எழுத்துக்களில் நுந்தை என்னும் குற்றியலுகரச் சொல்லும் ஒன்று. இச் சொல்லில் 'நு' என்னும் எழுத்து நுங்கு, நுவல், நுழை, நுணங்கு என்னும் சொற்களில் வரும் நு போல இதழ் குவிந்து ஒரு மாத்திரை அளவு ஒலிக்காமல், இதழ் குவியாமல்  அரை மாத்திரை அளவு ஒலிக்கும்.

நுந்தை என்பது உன் தந்தை எனப் பொருள்படுவதோர் முறைப்பெயர்.

நுந்தை சொல்லாட்சிகள்
 யாயும்; நுந்தை, வாழியர்,
 கண்டிசின்-வாழியோ, குறுமகள்!-நுந்தை,
 நுந்தை, குளிர் வாய் வியன் புனத்து எல் பட வருகோ? 
 எந்தை திமில், இது, நுந்தை திமில் நுந்தை மனை வரை இறந்து வந்தனை;
 யாயும் ஞாயும் யார் ஆகியரோ?
எந்தையும் நுந்தையும் எம் முறைக் கேளிர்? 
இப்படி அகநானூறு, கலித்தொகை முதலான நூல்களில்ஃ வரும் பாடல்களிலும் இந்தச் செய்திகள் உள்ளன.
இக்கால வழக்கு
 உன் அம்மா என்பதை இக்காலத்தில் ஞொம்மா'' என்பர். இது 'நும்மா' குற்றியலுகரத் தொடக்கச் சொல். 'நொப்பா', 'ஞொப்பா' என்பனவும் மொழிமுதல் குற்றியலுகரச் சொற்களின் திரிபு. 
 ஈழத்தவரிடையே  இது கொம்மா, கொப்பர், கொண்ணை, கொக்கா என்றும் வழங்கப்படுகிறது

அடிக்குறிப்பு

எழுத்திலக்கணம்
தொல்காப்பியம்
மொழியியல்
ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

இந்தியக் கடற்படைக்குச் சொந்தமான ஐ.என்.எஸ். சிந்துரத்னா நீர்மூழ்கிக் கப்பல் (எஸ்59) (INS Sindhuratna (S59)) சிந்துகோஷ் (Sindhughosh) வகையைச்சார்ந்த நீர்மூழ்கிக் கப்பல் ஆகும். இக்கப்பல் தற்சமயம் இந்தியாவின் கடல் பகுதியான மும்பை துறைமுகப்பகுதியில் பாதுகாப்புப் பணியில் ஈடுபடுத்தப்பட்டுள்ளது. இக் கப்பல் மும்பையிலிருந்து 50 கி.மீ., தூரத்தில் சோதனைக்குப்பின் நிலைநிறுத்தப்பட்டது. இக்கப்பல் ரஷ்யா நாட்டின் தயாரிப்பாகும்.

தீ விபத்து
2014ம் ஆண்டு, பிப்ரவரி மாதம் 26ம் தேதி, மும்பை கடல் பகுதியில் பாதுகாப்பு பணியில் ஈடுபட்டுக்கொண்டிருந்த இக்கப்பலில் சிறு விபத்து ஏற்பட்டது. இந்த விபத்தில் 4 முதல் 5 மாலுமிகள் காயம் அடைந்தார்கள். அவர்கள் விமானம் மூலம் அப்புறப்படுத்தப்பட்டு மும்பை மருத்துவமனையில் சேர்க்கப்பட்டனர்.

இந்த விபத்தில் கடற்படை அதிகார்கள் இருவர் மரணம் அடைந்தார்கள். அவர்கள், இக்கப்பலில் மின் அதிகாரியாக இருந்த தளபதி கபிஷ் முவால் (Lt Commander Kapish Muwal), இக்கப்பலின் கண்காணிப்பு தளபதியாக இருந்த மனோ ரஞ்சன் குமார் (Lt Commander Kumar) என்பவரும் மரணமடைந்தார்கள்.
இக்கப்பலின் தலைமை தளபதி டி.கே.ஜோஷி (Devendra Kumar Joshi) பதவியிலிடுந்து விலகியுள்ளார்.

இதனையும் காண்க
ஐஎன்எஸ் விக்ரமாதித்யா
ஐ. என். எசு. அரிகந்த்
ஐ.என்.எஸ். காமோர்த்தா
ஐ.என்.எஸ். சுனைனா
ஐ.என்.எஸ். தரங்கிணி
ஐ.என்.எஸ்.சக்ரா
ஐஎன்எஸ் கொச்சி
ஐஎன்எஸ் சக்ரா 2
ஐஎன்எஸ் சரயு (பி57)
ஐஎன்எஸ் சென்னை
ஐஎன்எஸ் ரன்வீர் (டி54)
ஐஎன்எஸ் ராணா (டி52)
எச். எம். எஸ் பஞ்சாபி
ராஜபுதன வகுப்பு அழிகலன்

மேற்கோள்கள்

இந்திய போர்க் கப்பல்கள்
இந்தியக் கடற்படை
முதலாம் அக்கபோதி

முதலாம் அக்கபோதி அனுராதபுரத்தை 6 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 564 தொடக்கம் 598  வரை ஆட்சி செய்தான். இவன் இவனின் சகோதரன் மகாநாகனின் பின்னர் ஆட்சியேறினான். இவனின் பின் இவனது மருமகன் இரண்டாம் அக்கபோதியே ஆட்சிக்கு வந்தான்.

இவற்றையும் பார்க்க 

 ஆட்சியாளர் பட்டியல், இலங்கை
 இலங்கை வரலாறு

மேற்கோள்கள்

வெளி இணைப்புகள் 

 Kings & Rulers of Sri Lanka
 Codrington's Short History of Ceylon

இலங்கை மௌரிய மன்னர்கள்
இரண்டாம் அக்கபோதி

இரண்டாம் அக்கபோதி, அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி 598 தொடக்கம் 608 வரை ஆட்சி செய்தான். இவன் இவனின் மாமனான முதலாம் அக்கபோதியின் பின்னர் ஆட்சி யேறினான். இவனின் பின் இவனது சகோதரன் இரண்டாம் சங்க திச்சன் ஆட்சிக்கு வந்தான்.

இவற்றையும் பார்க்க 

 ஆட்சியாளர் பட்டியல், இலங்கை
 இலங்கை வரலாறு

மேற்கோள்கள்

வெளி இணைப்புகள் 

 Kings & Rulers of Sri Lanka
 Codrington's Short History of Ceylon

இலங்கை மௌரிய மன்னர்கள்
இரண்டாம் சங்க திச்சன்

இரண்டாம் சங்க திச்சன்  அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 608 தொடக்கம் 608 வரை ஆட்சி செய்தான். இவன் இவனின் சகோதரனான இரண்டாம் அக்கபோதியின் பின்னர் ஆட்சியேறினான், இவனின் பின் மூன்றாம் மொக்கல்லானன் ஆட்சிக்கு வந்தான். இவன் ஓராண்டு மட்டுமே ஆட்சி செய்தான் என்பது குறிப்பிடத்தக்கது.

இவற்றையும் பார்க்க 

 ஆட்சியாளர் பட்டியல், இலங்கை
 இலங்கை வரலாறு

மேற்கோள்கள்

வெளி இணைப்புகள் 

 Kings & Rulers of Sri Lanka
 Codrington's Short History of Ceylon

இலங்கை மௌரிய மன்னர்கள்
மூன்றாம் மொக்கல்லானன்

மூன்றாம் மொக்கல்லானன், அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி 608 தொடக்கம் 614 வரை ஆட்சி செய்தான். இவன் இவனின் மாமனான இரண்டாம் சங்க திச்சனின் பின்னர் ஆட்சி யேறினான், இவனின் பின் சிலாமேகவண்ணன் ஆட்சிக்கு வந்தான்.

இவற்றையும் பார்க்க 

 ஆட்சியாளர் பட்டியல், இலங்கை
 இலங்கை வரலாறு

மேற்கோள்கள்

வெளி இணைப்புகள் 

 Kings & Rulers of Sri Lanka
 Codrington's Short History of Ceylon

இலங்கை மௌரிய மன்னர்கள்
அனுராதபுர மன்னர்கள்
சிலாமேகவண்ணன்

சிலாமேகவண்ணன் அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி. 614 தொடக்கம் 623 வரை ஆட்சி செய்தான். இவன் மூன்றாம் மொக்கல்லானனின் பின்னர் ஆட்சி யேறினான், இவனின் பின் இவனது மகனான மூன்றாம் அக்கபோதி ஆட்சிக்கு வந்தான்.

இவற்றையும் பார்க்க 

 ஆட்சியாளர் பட்டியல், இலங்கை
 இலங்கை வரலாறு

மேற்கோள்கள்

வெளி இணைப்புகள் 

 Kings & Rulers of Sri Lanka
 Codrington's Short History of Ceylon

இலங்கை மௌரிய மன்னர்கள்
அப்பாவின் மிதிவண்டி

அப்பாவின் மிதிவண்டி பெப்ரவரி 03, 2014 அன்று யாழ்ப்பாணத்தில் வெளியிடப்பட்ட குறுந்திரைப்படம் ஆகும். இக்குறும்படம் தமிழர் கலாசாரத்தையும், பாரம்பரியத்தையும் பிரதிபலிப்பதாக அமைகின்றது. இக்குறும்படத்தின் இயக்குநர் மற்றும் நடிகரான ஜோசப் ஆவார். இத்திரைப்படத்திற்கு இசையமைத்தவர் கேதீஸ் ஆவார்.

மேற்கோள்கள்

குறுந்திரைப்படங்கள்
இலங்கைக் குறுந்திரைப்படங்கள்
மல்லாவி

மல்லாவி என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள ஒரு நகரமாகும். இது மாங்குளத்திலிருந்து    தூரத்திலும், துனுக்காயிலிருந்து  தூரத்திலும் அமைந்துள்ளது. இது சுமார்  9,000 மக்கள் தொகையை கொண்டது.  இங்கு சிறந்த கல்வி வசதிகளும் மருத்துவ வசதிகளும் உண்டு. இங்குள்ள பாடசாலைகளில் மல்லாவி மத்திய கல்லூரி மற்றும்  மு/யோகபுரம் மகா வித்தியாலயம் ,மு/பாலிநகர் மகா வித்தியாலயம், என்பன பிரசித்தி பெற்ற பாடசாலைகளாகும்.மேலும் பல்லின கலாசாரம் கொண்ட ஒரு பிரதேசமாகும்.

மேற்கோள்கள்

கிளிநொச்சி
வெற்றி ஆர்ப்பரிப்போடு எருசலேமில் நுழைதல்

நான்கு நற்செய்திகளும், இயேசு கிறிஸ்து வெற்றி ஆர்ப்பரிப்போடு எருசலேமில் நுழைதல் என்னும் நிகழ்வு இறுதி இராவுணவுக்கு முன்னர் நிகழ்ந்ததாக குறிக்கின்றன. இந்த நிகழ்வே இயேசுவின் பாடுகளின் துவக்கமாக கருதப்படுகின்றது.

விவிலியத்தின்படி இயேசு இலாசரை உயிர்பெறச்செய்ததைக்கண்ட யூதர் பலர் இயேசு செய்ததைக் கண்டு யூதர்கள் பெருந்திரளாய் இயேசுவிடம் வந்தார்கள் எனக்குறிக்கின்றது. இதற்கு மறுநாள் திருவிழாவுக்குப் பெருந்திரளாய் வந்திருந்த மக்கள் இயேசு எருசலேமுக்கு வருகிறார் என்று கேள்வியுற்று, அவரை வெற்றி ஆர்ப்பரிப்போடு எருசலேமுக்கு அழைத்துவந்தனர் எனக்குறிக்கின்றது. ஒலிவ மலையில் இருந்து இயேசு எருசலேமுக்கு வருகின்றார் என அறிந்த சிலர் தங்கள் மேலுடைகளையும், வேறு சிலர் வயல் வெளிகளில் வெட்டிய இலைதழைகளையும் வழியில் பரப்பினர். முன்னேயும் பின்னேயும் சென்றவர்கள், 'ஓசன்னா! ஆண்டவர் பெயரால் வருகிறவர் போற்றப்பெறுக! என வாழ்த்தினர்.

கிறித்தவர்கள் இந்த நிகழ்வை குருத்து ஞாயிறு என்னும் பெயரில் உயிர்ப்பு ஞாயிறுக்கு ஒருவாரம் முன்னர் நினைவுகூற்கின்றனர்.

மேற்கோள்கள்

மேலும் காண்க 

 புதிய ஏற்பாட்டு இயேசு வரலாறு
 குருத்து ஞாயிறு
 இயேசுவின் பாடுகள்

நற்செய்தி நிகழ்வுகள்
உயிர்ப்பு பெருவிழா
புனித வாரம்
விட்டஸ் பெரிங்

விட்டஸ் ஜோனசன் பெரிங் (Vitus Jonassen  Bering) ரஷிய கடற்படை அதிகாரி மற்றும் புதுநில ஏகுநர் ஆவார். மேலும் இவர் இவான் இவனோவிச் பெரிங் என்றும் அறியப்படுகிறார். இவரது பிறந்ததினம் தெளிவாகத் தெரியவில்லை எனினும்  1681 ஆம் ஆண்டு  ஆகஸ்ட் 5 ஆம் நாள் டென்மார்க் நாட்டின் ஹார்சென்ஸ் நகரில்  அவருக்கு ஞானஸ்நானம் அளிக்கப்பட்டது. வடஅமெரிக்க கண்டத்தின் மேற்கு கடற்கரையில் மற்றும் `ஆசிய கண்டத்தின் வட கிழக்கு கடலோர பகுதியில் அவர் மேற்கொண்ட இரண்டு பயணங்களுக்காக அறியப்படுகிறார். முக்கியமாக அவர்  அமெரிக்காவுக்கவுக்கும் ரஷ்யாவிற்கும் இடையே தெளிவான நீர்பரப்பு இருப்பதை நிரூபித்தார். 1741 ஆம் ஆண்டில் டிசம்பர் 8 ஆம் தேதி ரஷ்யாவின் பெரிங் தீவில் (அவர் நினைவாக பெயரிடப்பட்டது) தனது குழுவினர் 28 பேருடன் ஸ்கர்வி நோய் தாக்கி இறந்தார். பெரிங் நீரிணை, பெரிங் கடல், பெரிங் தீவு, பெரிங் பனிப்பாறை மற்றும் பெரிங் நில பாலம் ஆகிய அனைத்துக்கும் அவரது நினைவாக அவர் இறப்பிற்குப் பிறகு பெயரிடப்பட்டது.

மேற்கோள்கள்

1681 பிறப்புகள்
1741 இறப்புகள்
நாடுகாண் பயணிகள்
ஸ்காட்லாந்தின் முதலாம் மேரி

ஸ்காட்லாண்டின் முதலாம் மேரி (டிசம்பர் 7/8 , 1542 – பிப்ரவரி 8, 1587 ) மேரி ஸ்டுவர்ட் அல்லது ஸ்காட்லாந்து மேரி என அழைக்கப்பட்ட இவர், 1542 ஆம் ஆண்டு  டிசம்பர் 14 முதல் 1567 ஆம் ஆண்டு ஜூலை 24 வரை ஸ்காட்லாந்து ராணியாகவும் மற்றும் 1559 ஆம் ஆண்டு ஜூலை 10 முதல் 1560, டிசம்பர் 5 வரை பிரான்ஸ் ராணி மனைவியாகவும் இருந்தார்.
  
இவரது தந்தை ஸ்காட்லாந்து அரசன் ஐந்தாம் ஜேம்ஸ் இறந்தபின் பிறந்து 6 நாட்களே ஆன குழந்தையான இவர் அரியணை ஏறினார். அக்காலத்தில் இவர் பெரும்பாலும் தன இளமை காலத்தை பிரான்ஸ் நாட்டில் கழித்தார். அச்சமயங்களில் ஸ்காட்லாந்து ஆளுனர்களால் ஆட்சி செய்யப்பட்டது. அதன் பின்னர் 1558 ல் அவர் பிரான்ஸ் அரசன் பிரான்சிசை திருமணம் செய்தார். அவர் 1559 ல் மன்னர் இரண்டாம் பிரான்சிஸ்  என்ற பெயருடன் பிரஞ்சு அரியணை ஏறினார். அதன் பின்னர்  1560 டிசம்பர் 5 ல் மன்னர் இறக்கும் வரை பிரான்ஸ் அரசியாக இருந்தார். அதன் பின்னர் 1561 ஆகஸ்ட் 19 அன்று ஸ்காட்லாந்து திரும்பி அவரின் உறவினரான ஹென்றி ஸ்டுவர்டை திருமணம் செய்து கொண்டார். எனினும் 1567 ஆம் ஆண்டில் பிப்ரவரி மாதத்தில் நடத்தப்பட்ட தாக்குதலில் ஹென்றி ஸ்டுவர்டு கொல்லப்பட்டார்.

அவரின் மரணத்திற்கு காரணம் ஜேம்ஸ் ஹெப்பர்ன் என்று நம்பப்பட்டாலும்  1567 ஆம் ஆண்டு ஏப்ரலில் அவர் விடுவிக்கப்பட்டு அதற்கு அடுத்த மாதம் அவர் மேரியைத் திருமணம் செய்துகொண்டார். இந்த ஜோடிக்கு எதிராக ஏற்பட்ட ஒரு எழுச்சியைத் தொடர்ந்து  மேரி, லுச் லெவென் கோட்டையில் சிறைவைக்கப்பட்டார். அதன் பின்னர் 1567 ஆண்டு ஜூலை 24 ம் தேதி அவர் பதவியை விட்டு நீக்கப்பட்டு அவரின் ஒரு வயது குழந்தை மன்னராக்கப்பட்டது. அதன் பின்னர் தனது உறவினரான  இங்கிலாந்து ராணி முதலாம் எலிசபெத்தின் பாதுகாப்பைத் தேடி சென்றார். ஆனால் அதற்கு முன்னால் அவர் இங்கிலாந்து அரியணையைக் கைப்பற்ற முயற்சித்திருந்ததால் சந்தேகத்தின் பெயரில் பதினெட்டரை ஆண்டுகளுக்கு வீட்டுக்காவலில் வைக்கப்பட்டார். அதன் பின்னர் ராணி எலிசபெத்தைப் படுகொலை செய்ய சதி செய்ததாகக் குற்றம் சாட்டப்பட்டுத் தூக்கிலிடப்பட்டார்.

இசுக்காட்லாந்து அரசர்கள்
1542 பிறப்புகள்
1587 இறப்புகள்
பிரித்தானிய அரச குடும்பத்தினர்
பிரிட்ஸ் லாங்

பிரடரிக் கிரிஸ்தின் அன்டன் பிரிட்ஸ் லாங் (Friedrich Christian Anton "Fritz" Lang) என்ற இயற்பெயரைக் கொண்ட இவர் (டிசம்பர் 5, 1890 - ஆகஸ்ட் 2, 1976) ஒரு ஜெர்மன்-ஆஸ்திரிய திரைப்பட இயக்குநர், திரைக்கதை ஆசிரியர்  மற்றும் நடிகர் ஆவார். ஜெர்மனியின் நடிப்பு பள்ளியில் பயின்ற இவர்  பிரித்தானிய திரைப்பட கல்லூரி வெளியிட்ட "தி மாஸ்டர் ஆப் டார்க்னஸ்" என்ற படத்தை மொழிமாற்றம் செய்தார். அவரது மிகவும் பிரபலமான படங்களில் “ மெட்ரோபோலிஸ்” (உலகின் மிக செலவில் எடுக்கப்பட்ட பேசாத படம்) மற்றும் “எம்” ஆகியவை ஆகும்.

இவர் ஆங்கில குற்ற மற்றும் பயங்கர கதைகளின் வகையான “நூய்ர்” வகை இருண்ட படங்களின் தந்தை என கருதப்படுகிறார்.
இவர் 1976 ஆம் ஆண்டு அமெரிக்காவின் லாஸ் ஏஞ்சல்ஸ் நகரில் மரணமடைந்தார்.

மேற்கோள்கள்

1890 பிறப்புகள்
1976 இறப்புகள்
அமெரிக்கத் திரைப்பட இயக்குநர்கள்
விஷ்ணு (நடிகர்)

விஷ்ணு (Vishnu Vishal) (பிறப்பு: சூலை 17, 1984) ஓர் இந்தியத் திரைப்பட நடிகராவார். இவர் தமிழ்த் திரைப்படங்களில் நாயகனாக நடித்துள்ளார். வெண்ணிலா கபடிகுழு,  நீர்ப்பறவை, முண்டாசுப்பட்டி போன்ற திரைப்படங்களில் நாயகனாக நடித்துள்ளார். இவர் மட்டைப்பந்து வீரரும் ஆவார்.

திரைப்படங்கள்

ஆதாரம்

வெளி இணைப்புகள்
 
இந்திய நடிகர்கள்
தமிழ்த் திரைப்பட நடிகர்கள்
வாழும் நபர்கள்
1984 பிறப்புகள்
சென்னை நடிகர்கள்
குள்ளநரி கூட்டம்

குள்ளநரி கூட்டம் 2011 இல் வெளிவந்த தமிழ்த் திரைப்படமாகும். இதனை சிறீபாலாஜி இயக்கியிருந்தார். விஷ்ணு, ரம்யா நம்பீசன் ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள்
 விஷ்ணுl - வெற்றிவேல் சண்முகநாதன்
 ரம்யா நம்பீசன் - பிரியா 
 சூரி - முருகேசன்
 அப்புக்குட்டி - லெனின்
 ஏ. ரமேஷ் பாண்டியன்
 வைரவன் - நசீர்
 பாண்டி - நாராயணன்
 மாய் சுந்தர்
 அய்யப்பன்

ஆதாரம்

வெளி இணைப்புகள்
Kullanari Koottam Movie Review 

இந்தியத் தமிழ்த் திரைப்படங்கள்
2011 தமிழ்த் திரைப்படங்கள்
மதுரைக்களத் திரைப்படங்கள்
அறிமுக இயக்குநர் திரைப்படங்கள்
சூரி நடித்த திரைப்படங்கள்
துரோகி (2010 திரைப்படம்)

துரோகி (Drohi) 2010 ஆம் ஆண்டில் செப்டம்பர் மாதம் 10 ஆம் தேதி வெளிவந்த தமிழ்த் திரைப்படமாகும். இதனை சுதா கே. பிரசாத் இயக்கியிருந்தார். இத்திரைப்படத்தில் விஷ்ணு ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படம் இதே பெயரில் இந்தியிலும் வெளியானது. இப்படத்திற்கு நேர்மறையான விமர்சனங்கள் கிடைத்தன.

நடிகர்கள்
 ஸ்ரீகாந்த்- சாமி சீனிவாசன்
 விஷ்ணு  - கருணாகரன்
 தியாகராஜன் - நாராயணன்
 பூனம் பஜ்வா லோசனி மற்றும் சுருதி
 பூர்ணா - மலர்
 அல்போன்ஸ் ராய்
 ராஜீவன்
 மனோபாலா - ரகு
 பூஜா (நடிகை) - ரோஜா கௌரவத் தோற்றம்
 எஸ். பி. பி. சரண் கௌரவத் தோற்றம்

மேற்கோள்கள்

வெளி இணைப்புகள்
ரெடிப் தளத்தில் துரோகி

இந்தியத் தமிழ்த் திரைப்படங்கள்
2010 தமிழ்த் திரைப்படங்கள்
அறிமுக இயக்குநர் திரைப்படங்கள்
ஸ்ரீகாந்த் நடித்த திரைப்படங்கள்
மனோபாலா நடித்த திரைப்படங்கள்
தியாகராஜன் நடித்த திரைப்படங்கள்
ரம்யா நம்பீசன்

ரம்யா நம்பீசன் இந்தியத் திரைப்பட நடிகையாவார். இவர் 1996இல் காத்தபுருசன் என்ற மலையாளத் திரைப்படத்தின் மூலம் நடிகையானார்.

திரைப்படம்

நடிகையாக

மேற்கோள்கள்

வெளி இணைப்பு 
 

வாழும் நபர்கள்
எர்ணாகுளம் மாவட்ட நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தமிழ்த் திரைப்படப் பின்னணிப் பாடகர்கள்
மலையாளத் திரைப்படப் பின்னணிப் பாடகர்கள்
2 ஸ்டேட்ஸ்

2 ஸ்டேட்ஸ் என்பது 2014 ஏப்ரல் 18 வெளிவந்த பாலிவுட் காதல் திரைப்படம் ஆகும். இந்த திரைப்படம் 2 ஸ்டேட்ஸ்: தி ஸ்டோரி ஆஃப் மை மேரேஜ் நாவலை அடிப்படையாக வைத்து அபிஷேக் வர்மன் இயக்கியுள்ளார். இந்தத் திரைப்படத்தில் கதாநாயகனாக அர்ஜுன் கபூர் பஞ்சாபிப் பையனாகவும் மற்றும் கதாநாயகி அலீயா பட் தமிழ்ப் பெண்ணாகவும் நடித்துள்ளார்கள். தமிழ்த் திரைப்பட நடிகை ரேவதி, அலீயா பட்டின் தாயாக நடித்துள்ளார் என்பது குறிப்படத்தக்கது.

நடிகர்கள்

 அர்ஜுன் கபூர் - கிரிஷ் மல்ஹோத்ரா
 அலீயா பட் - அனன்யா சுவாமிநாதன்
 ரேவதி
 அம்ரிதா சிங்
 சிவகுமார் சுப்ரமணியம்
 ரோனித் ராய்
 சாரங் நடராஜன்

கதை
பஞ்சாபைச் சேர்ந்த இளைஞனுக்கும், தமிழ் நாட்டைச் சேர்ந்த இளம்பெண்ணுக்கும் இடையில் காதல் மலர்கிறது. கல்லூரியில் காதல் வயப்பட்ட இருவரும், தங்கள் காதலை தொடர்கின்றனர். வேலை கிடைத்தவுடன், தங்கள் பெற்றோரை சம்மதிக்க முயல்கின்றனர். தங்கள் குடும்பத்துப் பிரச்சனைகளை இருவருமாக தீர்த்து வைத்து, தங்கள் பெற்றோரை சம்மதிக்கச் செய்து, திருமணம் முடிக்கின்றனர். திரைப்படத்தின் இடையே தமிழ் வசனங்கள் இடம் பெற்றுள்ளன.

படப்பிடிப்பு
சென்னை, டெல்லி, அகமதாபாத் மற்றும் இந்திய மேலாண்மை கழகம் அகமதாபாத் போன்ற இடங்களில் படப்பிடிப்பு எடுக்கப்பட்டுள்ளது.

மேற்கோள்கள் 

 2 ஸ்டேட்ஸ் முன்னோட்டம்
 2 ஸ்டேட்ஸ் திரைப்படத்தை பற்றியது
 2 ஸ்டேட்ஸ் நடிகர்கள்

வெளி இணைப்புகள்
 

2014 இந்தித் திரைப்படங்கள்
இந்திய இந்தித் திரைப்படங்கள்
இரியோ கிராண்டு டோ நார்த்

இரியோ கிராண்டு டோ நார்த்  (Rio Grande do Norte, பொருள்: "பெரும் வடக்கு ஆறு", பொடன்ஜி ஆற்று முத்துவாரத்தில் இருப்பதை யொட்டி இப்பெயர் எழுந்துள்ளது.) பிரேசிலின்   26 மாநிலங்களில் ஒன்றாகும். நாட்டின் வடகிழக்கு மண்டலத்தில் அமைந்துள்ள இந்த மாநிலம் தென் அமெரிக்கக் கண்டத்தின் மிகுந்த வடகிழக்கு மூலையில் அமைந்துள்ளது. இதன் புவியியல் இருப்பிடத்தால் மிகவும் வாய்ப்புள்ள முக்கியத்துவத்தைப் பெறுகிறது. இதன் தலைநகரம் நதால் ஆகும்.

அமெரிக்காக்களிலேயே மிகவும் தூய்மையான காற்று இங்குதான் நிலவுவதாக   தேசிய வானூர்தியியல் மற்றும் விண்வெளி நிர்வாகம் கூறியுள்ளது.   410 கிமீ (254 மைல்) தொலைவுள்ள கடற்கரை, மிகுந்த சூரிய ஒளி, தேங்காய்கள் மற்றும்  காயல்கள் மிகுந்த சுற்றுலாப் பயணிகளை ஈர்க்கின்றன. தென் அத்திலாந்திக்குப் பெருங்கடலில் உள்ள  ஒரே பவளத்தீவான ரோகாசு பவளத்தீவு இந்த மாநிலத்தில்தான் உள்ளது.

இம்மாநிலத்தின் முதன்மைத் தொழிலாக சுற்றுலாத் துறை உள்ளது. பெட்ரோலியம் ஆழ்ந்தெடுத்தல் (நாட்டின் இரண்டாவது பெரிய உற்பத்தியாளர்), வேளாண்மை, பழத்தோட்டங்கள், கனிம அகழ்வு, கடலுப்பு உற்பதி ஆகியன பிற முக்கியத் தொழில்களாக அமைகின்றன.  பெர்னான்டோ டெ நோரோன்கா  தீவுக்கூட்டதிற்கு அண்மையில் இந்த மாநிலம் அமைந்துள்ளது.

இப்பகுதியில் பிறந்த லூயி டா காமரா காசுத்தொ  இப்பகுதி மக்களின் நாட்டுப்புறக் கதைகளை தொகுத்துள்ளார்.

மேற்சான்றுகள்

பிரேசிலின் மாநிலங்கள்
நளனும் நந்தினியும்

நளனும் நந்தினியும் 2014 இல் வெளியான இந்தியத் தமிழ் காதல் திரைப்படமாகும். இதனை வெங்கடேசன் ஆர் இயக்கியிருக்கிறார். இவர் இயக்குநர் வெங்கட் பிரபுவிடம் துணை இயக்குனராகப் பணியாற்றியவர்.

நடிகர்கள்
 வெங்கட் பிரபு கௌரவத் தோற்றம்
 மைக்கெல் தங்கதுரை நலன்
 நந்திதா (நடிகை) - நந்தினி
 ஜெயப்பிரகாசு - துரைப்பாண்டி
 அழகம்பெருமாள் - அருணாச்சலம்
 ரேணுகா ராஜலட்சுமி
 சௌந்திர ராஜா முத்து
 சூரி சிவபாலன்
 சுஜாதா

ஆதாரம் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
மதுரைக்களத் திரைப்படங்கள்
சுஜாதா நடித்த திரைப்படங்கள்
சூரத்துல் பகரா

சூரத்துல் பகரா அல்லது சூரா அல்-பகரா (, ; ), குர்ஆனின் இரண்டாவது அத்தியாயமும், குர்ஆனில் உள்ள மிக நீண்ட அத்தியாயமுமாகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின் 2 அத்தியாயமாகத் திகழும் சூரத்துல் பகரா (பசு மாடு) மதீனா வாழ்வின் போது அருளப்பட்டதால் இது மதனிய்யா வகையைச் சார்ந்ததாகும்.

பெயர் 
சூரத்துல் பகரா அரபுச் சொல்லுக்கு  பசு மாடு  எனப் பொருள்.

2:72 மேலும், இந்நிகழ்ச்சியை நினைவுகூருங்கள்: நீங்கள் ஒருவனைக் கொலை செய்துவிட்டு அதுபற்றி தர்க்கித்து, ஒருவர் மற்றொருவர் மீது குற்றம் சாட்டிக்கொண்டிருந்தீர்கள். ஆனால் நீங்கள் மறைத்துக் கொண்டிருந்தவற்றை அல்லாஹ் வெளிப்படுத்த முடிவு செய்தான். 2:73 “(அறுக்கப்பட்ட) அப்பசுவின் ஒரு பாகத்தைக் கொண்டு கொலையுண்டவனை அடியுங்கள்” என அப்பொழுது நாம் கட்டளையிட்டோம். (பாருங்கள்) இவ்வாறே அல்லாஹ் மரித்தவர்களை உயிர்ப்பிக்கின்றான்; மேலும் நீங்கள் நல்லறிவு பெறும் பொருட்டு தன் சான்றுகளையும் உங்களுக்குக் காண்பிக்கின்றான்.

இறுதி வசனங்கள் 
2:285 இந்தத் தூதர் தம் இறைவனிடமிருந்து தமக்கு அருளப்பட்டதின் மீது நம்பிக்கை கொண்டுள்ளார். அவரை ஏற்றுக் கொண்டவர்களும் அந்த வழிகாட்டுதலின் மீது நம்பிக்கை கொண்டுள்ளனர். இவர்கள் அனைவரும் அல்லாஹ்வையும் அவனுடைய வானவர்களையும் அவனுடைய வேதங்களையும் மற்றும் அவனுடைய தூதர்களையும் நம்புகின்றனர். மேலும் “அல்லாஹ்வுடைய தூதர்கள் எவருக்கிடையிலும் நாங்கள் வேற்றுமை பாராட்டுவதில்லை” என்றும், “எங்கள் இறைவனே! நாங்கள் செவியேற்றோம்; அடிபணிந்தோம். எங்கள் இறைவனே! நாங்கள் உன்னுடைய மன்னிப்பைக் கோருகிறோம். உன்னிடமே (நாங்கள்) திரும்பி வர வேண்டியிருக்கிறது” என்றும் கூறுகின்றனர். 2:286 அல்லாஹ் எந்த மனிதரையும் அவரது சக்திக்கு அதிகமாக (பொறுப்புகளைச் சுமத்தி) சிரமப்படுத்துவதில்லை. அவர் சம்பாதித்த நன்மையின் பலனும் அவருக்கே; அவர் சம்பாதித்த தீமையின் விளைவும் அவருக்கே! (நம்பிக்கை கொண்டவர்களே! நீங்கள் இவ்வாறு இறைஞ்சுங்கள்:) “எங்கள் இறைவனே! நாங்கள் மறந்து போயிருப்பினும், பிழை செய்திருப்பினும் நீ எங்களை (குற்றம்) பிடிக்காதே! எங்கள் இறைவனே! மேலும், எங்களுக்கு முன் சென்றோர் மீது நீ பாரத்தை சுமத்தியது போல் எங்கள் மீதும் பாரத்தைச் சுமத்தி விடாதே! எங்கள் இறைவனே! மேலும் நாங்கள் தாங்க இயலாத பாரத்தை எங்கள் மீது சுமத்தி விடாதே! எங்களைப் பொறுத்தருள்வாயாக! எங்களுக்கு மன்னிப்பு வழங்குவாயாக! எங்கள் மீது கருணை பொழிவாயாக! நீயே எங்கள் பாதுகாவலனாவாய்! (சத்தியத்தை) நிராகரிக்கும் மக்களுக்கு எதிராக வெற்றி கொள்ள எங்களுக்கு உதவி செய்வாயாக!”

மேற்கோள்கள்

வெளி இணைப்புகள் 

 Surah Al-Baqarah (Complete text in Arabic with English and French translations)
 2. Al-Baqarah  at OpenQuran.info
 Quran Al-Baqara with English translation
 "The Cow" a manuscript, dating from the 13th-century, of the al-Baqarah via the World Digital Library
 Qur'anic Verses manuscript for Al-Baqara from the 13th-century

பிற தகவல்கள் 

திருக்குர்ஆன்
விளையனூர் இராமச்சந்திரன்

வி. சு. இராமச்சந்திரன் என்று சுருக்கமாக அழைக்கப்படும் விளையனூர் சுப்ரமணியன் இராமச்சந்திரன் (Vilayanur S. Ramachandran; பிறப்பு: 1951) ஒரு நரம்பியல் மருத்துவ நிபுணர் ஆவார். தமிழ்நாட்டைச் சேர்ந்த இவர் அமெரிக்காவில் கலிபோர்னியா பல்கலைக்கழகத்தில் உளவியல் துறைப் பேராசிரியராகப் பணியாற்றுகிறார்.

இளமையும், கல்வியும்
இராமச்சந்திரன் 1951 ஆம் ஆண்டு இந்தியாவின் தமிழ்நாட்டில் பிறந்தார்.  இவரது தாயார் கணிதத்தில் பட்டம் பெற்றவர். இந்திய அரசியலமைப்பை உருவாக்கியவர்களில் ஒருவரான அல்லாடி கிருட்டிணசாமி இவருடைய தாத்தா  ஆவார். சென்னையிலும் பாங்காக்கிலும் இவர் பள்ளிக்கல்வியைப் பயின்றார். சென்னைப் பல்கலைக்கழகத்தில் இசுடான்லி  மருத்துவக்கல்லூரியில் மருத்துவத்தில் பட்டம் பெற்றார். கேம்பிரிச்சில் திரினிட்டிக் கல்லூரியில் ஆய்வுப்  பட்டம் பெற்றார். எப்.ஆர்.சி.பி லண்டன் பட்டமும் பெற்றார்.

ஆய்வும் அருஞ்செயலும்
இராமச்சந்திரன் மூளையின் வியக்கத்தக்க செயல்பாடுகளையும் நடத்தை நரம்பியல், உளவியல் சார்ந்த தெரியியல் ஆகியன பற்றியும் ஆய்வு செய்துள்ளார். பார்வை உணர்வு, ஆட்டிசம், பொய்த்தோற்ற உறுப்புகள் ஆகியன பற்றிப் பல ஆய்வுக் கட்டுரைகளை எழுதியுள்ளார். பல் வேறு ஊடகங்களிலும் அவருடைய சாதனைகள் விளக்கப்பட்டுள்ளன.

இராமச்சந்திரன் அமெரிக்கா, கனடா, பிரித்தானியா, ஆத்திரேலியா, இந்தியா ஆகிய நாடுகளுக்குச் சென்று அங்குள்ள கல்வி நிலையங்களிலும் ஆய்வு நிறுவனங்களிலும் தம் ஆய்வுகள் தொடர்பான சொற்பொழிவுகள் ஆற்றியுள்ளார்.

நூல்கள் 
மூளையின் மாயாஜாலங்கள், 1998
உருவாகும் உள்ளம், 2003

பாராட்டுகள்,விருதுகள்
 டைம் இதழ் நூறு செல்வாக்குள்ள அறிஞர்களில் வி. சு. இராமச்சந்திரனை ஒருவராகத் தேர்ந்தெடுத்தது.
 ராயல் நெதர்லாண்ட்ஸ் அகாதமி இவருக்கு ஏரியன்ஸ் கேப்பர்ஸ் பதக்கம் வழங்கியது.
 பீ பீ சீ சார்பில் ரீத் பேருரை விருது வழங்கப்பட்டது.
 2005 ஆம் ஆண்டில் என்றி டேல் பதக்கம் இவருக்கு அளிக்கப்பட்டது.
 2007ஆம் ஆண்டில் இந்திய அரசு பத்மபூசண் விருது வழங்கி இவரை பெருமைப்படுத்தியது.
 2010 இல் தில்லியில் சவகர்லால் நேரு நினைவுச் சொற்பொழிவு நிகழ்த்தினார்.
 ஆக்சுபோர்டு பல்கலைக்கழகம், ஸ்டான்போர்டு பல்கலைக்கழகம், அமெரிக்கன் நரம்பியல் துறைக் கழகம் ஆகிய கல்வி நிறுவனங்கள் இவருக்கு விருதுகள் அளித்துக் கௌரவித்தன.
 ஆக்சுபோர்டு அறிஞர் ரிச்சர்ட் டாக்கின்ஸ் இவரை நரம்பியல் துறையின் மார்க்கோ போலோ என்று பாராட்டினார்.

இவற்றையும் காண்க
 தன்மையங்கள்
 ஆலிவர் சாக்சு

மேற்கோள்கள்

வெளி இணைப்புகள் 
 Vilayanur S. Ramachandran (அதிகாரப்பூர்வ குறிப்பு)
 Take the Neuron Express for a Brief Tour of Consciousness The Science Network விளையனூர் இராமச்சந்திரன் 
 Ramachandran Illusions
 All in the Mind interview
 Reith Lectures 2003 The Emerging Mind by விளையனூர் இராமச்சந்திரன் 
 TED talk by விளையனூர் இராமச்சந்திரன்  on brain damage and structures of the mind
 Talk at Princeton  A 2009 talk about his work.
 The Third Culture  Scroll down for three of his essays regarding mirror neurons and self-awareness
 Ramachandran's contribution to The Science Network's Beyond Belief 2007 Lectures on synaesthesia and metaphor.

இந்திய அறிவியலாளர்கள்
தமிழ் அறிவியலாளர்கள்
1951 பிறப்புகள்
வாழும் நபர்கள்
அமெரிக்க அறியொணாமையியலாளர்கள்
அமெரிக்கத் தமிழர்
தமிழ்நாட்டு மருத்துவர்கள்
கே. பி. ஜானகி அம்மாள்

கே. பி. ஜானகி அம்மாள் (K. P. Janaki Ammal) இந்திய விடுதலைப் போராட்ட வீராங்கனை, மேடை நாடகக் கலைஞர், விவசாய சங்கத்தின் தலைவர்களில் ஒருவர். ஜனநாயக மாதர் சங்கத்தின் ஸ்தாபகத் தலைவர்களில் ஒருவர்.

வாழ்க்கைச் சுருக்கம் 
1917 ஆம் ஆண்டு‍ பத்மநாபன் - லட்சுமி தம்பதியருக்கு மகளாகப் பிறந்தார். எட்டாம் வகுப்பில் பள்ளியை விட்டு வெளியேறிய ஜானகி இசை வகுப்பில் சேர்ந்தார். பின்னர் அவர் பழனியப்பா பிள்ளை பாய்ஸ் கம்பெனியில் சேர்ந்து நாடகக் கலைஞரானார். அதே குழுவில் ஹார்மோனியம் வாசித்த குருசாமி நாயுடுவை அவர் மணந்தார்.  1936 ஆம் ஆண்டில் காங்கிரசில் சேர்ந்த இவர் மதுரை காங்கிரஸ் கமிட்டியில் அலுவலகப் பொறுப்பாளரானார். பின்னர் அதே ஆண்டில் காங்கிரஸ் சோசலிஸ்ட் கட்சியிலும் பின்னர் கடைசி வரை இந்திய கம்யூனிஸ்ட் கட்சி (மார்க்சிஸ்ட்) உறுப்பினராக இருந்தார்.

ப.ஜீவானந்தம் மற்றும் பி.ராமமூர்த்தி ஆகியோரை வத்தலக்குண்டுவில் சந்தித்தார். கம்யூனிசக் கருத்துக்களால் ஈர்க்கப்பட்டு‍ 1940 ஆம் ஆண்டு‍ ஒன்றுபட்ட இந்திய கம்யூனிஸ்ட் கட்சியில் சேர்ந்தார். 1967 ஆம் ஆண்டில் பழைய மதுரை கிழக்கு சட்டமன்றத்  தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

அனைத்திந்திய ஜனநாயக மாதர் சங்கம் 
ஜானகி அம்மாள் அனைத்திந்திய ஜனநாயக மாதர் சங்கத்தின் தமிழ்நாட்டின் முதல் தலைவர் ஆவார்.

இறப்பு 
1992 மார்ச் 1 ஆம் தேதி இயற்கை எய்தினார்.

மேற்கோள்கள் 

தமிழ்ப் பெண் பெண்ணியவாதிகள்
தமிழ்ப் பொதுவுடமைவாதிகள்
1917 பிறப்புகள்
1992 இறப்புகள்
தமிழ்நாட்டு இந்திய விடுதலைப் போராட்ட வீரர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாடு சட்டமன்ற உறுப்பினர்கள்
4 ஆவது தமிழ்நாடு சட்டமன்ற உறுப்பினர்கள்
நயா ராய்ப்பூர்

நவ ராய்ப்பூர் அடல் நகர் (Nava Raipur Atal Nagar), பொருள்: புதிய ராய்பூர் அடல் நகர் என்பது இந்திய மாநிலமான சத்தீஸ்கரின் வருங்காலத் தலைநகராகும். காந்திநகர், சண்டிகர், புவனேசுவர் ஆகிய திட்டமிடப்பட்ட தலைநகரங்கள் வரிசையில் இந்தியாவின் நான்காம் திட்டமிடப்பட்ட தலைநகர் நயா ராய்ப்பூர் அடல் நகர் ஆகும்.முன்னாள் இந்தியப் பிரதமர் அடல் பிகாரி வாச்பாய் நினைவாக இப்புதிய பொலிவுறு நகரத்திற்கு முதன்முதலில் அடல் நகர் பெயரிடப்பட்டது. பின்னர் ஆட்சிக்கு வந்த காங்கிரஸ் அரசு இப்பெயரை சூலை 2019-இல் நவ ராய்ப்பூர் அடல் நகர் என மாற்றியது.

அமைவிடம்
சத்தீஸ்கர் மாநிலத்தின், ராய்ப்பூர் மாவட்டத்தில் தேசிய நெடுஞ்சாலை-6க்கும் 43க்கும் இடையில் அமைந்துள்ள நவ ராய்ப்பூர் அடல் நகர், பழைய ராய்ப்பூரில் இருந்து தென்கிழக்கே 17 கிலோமீட்டர் தொலைவில் உள்ளது. சுவாமி விவேகானந்தா விமானநிலையம் பழைய மற்றும் புதிய நகரங்களுக்கு இடையில் அமைந்துள்ளது.

இதனையும் காண்க
 ராய்ப்பூர்

மேற்கோள்கள்

வெளி இணைப்புகள்
 நவ ராய்ப்பூர் அடல் நகரத்தின் இணையதளம் 

சத்தீசுக்கரிலுள்ள மாநகரங்கள்
ராய்ப்பூர் மாவட்டம்
சத்தீஸ்கர் மாநிலத்திலுள்ள ஊர்களும் நகரங்களும்
சனுஷா

சனுஷா (பிறப்பு 3 நவ‌ம்ப‌ர் 1994) என்பவர் திரைப்பட நடிகை ஆவார். இவர் மலையாளம், தமிழ் திரைப்படங்களில் நடித்தவர்.

வாழ்க்கைக் குறிப்பு
இவர் கேரளத்தின் காசர்கோடு மாவட்டத்தில் உள்ள நீலேஸ்வரத்தில் பிறந்தவர்.
கண்ணூர் மாவட்டத்தில் உள்ள பள்ளிக்குன்னு ஸ்ரீபுரம் பள்ளியில் படித்தவர்.
இளைய வயதிலேயே திரைத்துறைக்குள் நுழைந்தார். வினயன் இயக்கிய நாளை நமதே என்ற தமிழ்த் திரைப்படத்தில் நடித்தார். பின்னர், திலீப் நாயகனாக நடித்த மிஸ்டர் மருமகன் என்ற மலையாளத் திரைப்படத்தில் முக்கிய கதாப்பாத்திரத்தில் நடித்தார்.

விருதுகள்
 காழ்ச என்ற திரைப்படத்திற்காக, 2004-இல் சிறந்த இளம் நடிகைக்கான விருதினைப் பெற்றார்..
ஏசியாநெட் விருதுகள்

திரைப்படங்கள்

முக்கிய வேடம் ஏற்றவை

சான்றுகள்

இணைப்புகள் 
 

1994 பிறப்புகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
கேரள நடிகைகள்
ஒலிம்பிக் விளையாட்டுகள் நடைபெற்ற இடங்கள்

1896ஆம் ஆண்டு தற்கால ஒலிம்பிக் விளையாட்டுக்கள் தொடங்கப்பட்டது முதல் 22 வெவ்வேறு நகரங்களில் 27  கோடைக்கால ஒலிம்பிக் விளையாட்டுக்களும் 19 வெவ்வேறு நகரங்களில்  22 குளிர்கால ஒலிம்பிக் விளையாட்டுக்களும் நடத்தப்பட்டுள்ளன.  தவிரவும், மூன்று கோடைக்கால மற்றும் இரண்டு குளிர்கால விளையாட்டுக்கள் நடைபெறுவதாயிருந்து உலகப் போரினால் இரத்து செய்யப்பட்டன: 1916இல் பெர்லின் (கோடை), 1940இல் தோக்கியோ (கோடை) மற்றும் சப்போரோ (குளிர்), 1944இல் இலண்டன் (கோடை) மற்றும் இத்தாலி (குளிர்). ஏதென்சில் நடந்த 1906 கோடைக்கால ஒலிம்பிக் போட்டிகள் பன்னாட்டு ஒலிம்பிக் குழுவால் தற்போது அங்கீகரிக்கப்படவில்லை.  எதிர்வரும் ஒலிம்பிக் விளையாட்டுப் போட்டிகளை நடத்த  ப.ஒ.கு மூன்று நகரங்களை தேர்ந்தெடுத்துள்ளது:   2016 கோடைக்கால ஒலிம்பிக் விளையாட்டுப் போட்டிகள் இரியோ டி செனீரோவிலும் 2018 குளிர்கால ஒலிம்பிக் விளையாட்டுப் போட்டிகள் பையோங்சாங், தென் கொரியாவிலும் 2020 கோடைக்கால ஒலிம்பிக் விளையாட்டுப் போட்டிகள் தோக்கியோவிலும் நடைபெறவுள்ளன.

ஒலிம்பிக்  நடத்திய நகரங்கள்
தனியான கோடைக்கால மற்றும் குளிர்கால பட்டியல்களுக்கு,  தற்கால கோடைக்கால ஒலிம்பிக் விளையாட்டுக்களின் பட்டியல் மற்றும் குளிர்கால ஒலிம்பிக் விளையாட்டுக்களின் பட்டியல் காண்க.

மேற்சான்றுகள்

வெளி இணைப்புகள் 
 

ஒலிம்பிக் விளையாட்டுகள்
பாகன் (திரைப்படம்)

பாகன் 2012ல் வெளிவந்த தமிழ்த் திரைப்படமாகும். இதனை முகமது அஸ்லாம் இயக்கியிருந்தார். ஸ்ரீகாந்த், சூரி, பாண்டி, கோவை சரளா, சனனி ஐயர் ஆகியோர் முக்கிய கதாப்பாத்திரத்திங்களில் நடித்திருந்தனர்.

நடிகர்கள் 
 ஸ்ரீகாந்த் (நடிகர்)
 சனனி ஐயர் 
 கோவை சரளா 
 சூரி
 பாண்டி 
 ஏ. வெங்கடேஷ் (இயக்குநர்)

ஆதாரம்

உசாத்துணை 

 பாகன் - திரைப்பட விமர்சனம் 
 பாகன் திரைப்பட இசை வெளியீடு - சினிமா இணைப்புகள் 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஸ்ரீகாந்த் நடித்த திரைப்படங்கள்
சூரி நடித்த திரைப்படங்கள்
கோவை சரளா நடித்த திரைப்படங்கள்
புத்தர் கலைக்குழு

புத்தர் கலைக்குழு என்பது தமிழ்நாட்டில் இயங்கும் ஓரு பறையிசைக் கலைக்குழு ஆகும். 25 கொண்ட முழு மற்றும் பகுதி நேரக் கலைஞர் அடங்கிய இந்த கலைக்குழு தமிழ்நாடு முழுவதும் தமிழ்நாட்டின் பழமையான நாட்டுப்புற கலைகளில் ஒன்றான பறையிசை சம்மந்தப்பட்ட பல்வேறு நிகழ்ச்சிகளை வழங்கி வருகின்றது. மேலும் இக்கலைக்குழு சார்பாக, விருப்பமுள்ள அனைவருக்கும் பறையிசையைக் கற்பிக்கும் பணியிலும் ஈடுபட்டு இருக்கின்றார்கள்.

இந்தக் குழுவினை மணிமாறன் (பிண்ணனிப் பாடகி மகிழினி மணிமாறனின் கணவர்) 2007 ஆம் ஆண்டு முதல் உருவாக்கி வழிநடத்தி வருகின்றார்.

நோக்கமும் கொள்கையும் 
நாட்டுப்புறக் கலையான பறையாட்டத்தை உலகம் முழுவதும் பரப்புவதும், மற்ற கலை வடிவங்களில் மரியாதைக்குரிய இடத்தைப் பெறுவதும் இக்குழுவின் முதன்மை நோக்கமாகும்.

நிகழ்ச்சிகள் 
இக்கலைக்குழுவின் முதன்மை நிகழ்ச்சி பறை ஆட்டமாகும். அத்தோடு, ஒயிலாட்டம், பெரிய குச்சி ஆட்டம், சிலம்பாட்டம், கழியாலட்டம் மற்றும் பொம்மையாட்டம் போன்ற பிற நாட்டுப்புற கலை வடிவங்களிலும் தேர்ச்சி பெற்று நிகழ்ச்சிகளை நடத்திவருகிறது.

இந்த கலைக்குழுவினர் பின்வரும் பல்வேறு காரணங்களுக்காக இறுதிச் சடங்குகளுக்கு பறையிசைக்க போவதில்லை என்பதை கொள்கை முடிவாகவே வைத்துள்ளனர்.  ஏனென்பதை இதன் நிறுவனர், "இறுதிச் சடங்குகளில் இசைக்கும் போது, காலில் சலங்கைகளோ, இசைக்கான உடைகளோ அணிய முடியாது மேலும், பெண் கலைஞர்கள் தகன மைதானங்களில் பெரும்பாலும் அனுமதிக்கப்படுவதில்லை. அத்தோடு, அந்த நேரத்தில் ஊதியம் குறித்து பேச்சுவார்த்தை நடத்துவதும் நியாயமற்றது" என்பதாகக் கூறுயுள்ளார். மேலும் புத்தர் கலைக்குழுவில் உள்ள கலைஞர்கள் மதுபானம் அருந்திவிட்டு பறையை இசைப்பதில்லை என்பதிலும் உறுதியாக உள்ளனர்.இதுவரை, புத்தர் கலைக்குழுவின் இசை நிகழ்ச்சி இந்தியா முழுவதும் தமிழ்நாடு, கர்நாடகா, ஆந்திரப் பிரதேசம், பீகார் மற்றும் மேற்கு வங்கத்தில் நடந்துள்ளது.

இவ்வாறு 'அழைப்பின் பேரில்' நடத்தும் நிகழ்ச்சிகளைத் தவிர, புத்தர் கலைக்குழுவின் சார்பாக, சமூக காரணங்களுக்காகவும் நிகழ்ச்சிகளை நடத்துகிறார்கள்.

விருதுகள் மற்றும் அங்கீகாரங்கள் 
2012 ஆம் ஆண்டில், விகடன் தொலைகாட்சி நிகழ்ச்சிகளில் புத்தர் கலைக்குழு  இடம்பெற்றதோடு,   2014 ஆம் ஆண்டில், மக்களுக்கான சிறந்த கலைக் குழுவாகவும் தேர்ந்தெடுக்கப்பட்டது. அதே ஆண்டில், இக்கலைக்குழுவின் நிறுவனரும் ஒருங்கிணைப்பாளருமான மணிமாறன் மகிழினி., புதிய தலைமுறையின் மதிப்புமிக்க  தமிழன் என்ற விருதைப் பெற்றுள்ளார்.

மேற்கோள்கள் 

நாட்டுப்புறக் கலைகள்
கலைத் தொழில்களில் இந்தியர்கள்
ஆடவாரி மாட்டலக்கு அர்த்தாலு வேருலே

ஆடவாரி மாட்டலக்கு அர்த்தாலு வேருலே, (பெண்கள் சொல்லும் சொல்லுக்கு அர்த்தம் வேறு) 2007-ம் ஆண்டு வெளியான தெலுங்குத் திரைப்படம் ஆகும். இத்திரைப்படம் யாரடி நீ மோகினி என்ற தலைப்பில் தனுஷ், நயன்தாரா நடிப்பில் வெளியானது.

இத்திரைப்படத்தில் வெங்கடேஷ், திரிசா முதன்மையான கதாபாத்திரங்களில் நடித்திருந்தனர். யுவன் சங்கர் ராஜா இசையமைத்த இத்திரைப்படத்தினை செல்வராகவன் இயக்கி இருந்தார்.

இத்திரைப்படம் 100% லவ் என்ற பெயரில் வங்காள மொழியில் ஜீட், கோயல் நடிப்பில் வெளியானது.

மேற்கோள்கள்

2007 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
இலங்கைத் தமிழர் சிந்தனை வளர்ச்சியில் அமெரிக்க மிஷன் (நூல்)

இலங்கைத் தமிழர் சிந்தனை வளர்ச்சியில் அமெரிக்க மிஷன் என்பது, இலங்கைத் தமிழரின் கல்வித்துறையின் வளர்ச்சியில் அமெரிக்கமிஷன் வகித்த பங்கு குறித்து ஆய்வு செய்யும் ஒரு நூல். தென்னிந்தியத் திருச்சபையின் ஓய்வுபெற்ற பேராயர் எஸ். ஜெபநேசன் எழுதிய இந்த நூல் குமரன் புத்தக இல்ல வெளியீடாக 2009 ஆம் ஆண்டு வெளிவந்தது.

இலங்கைவாழ் தமிழ் மக்களின் உயர்கல்வி வரலாற்றிலே 1823ஆம் ஆண்டிற்கும் 1855ஆம் ஆண்டிற்கும் இடைப்பட்ட காலப்பகுதி ஒரு முக்கியமான காலகட்டமாகும். யாழ்ப்பாணக் குடாநாட்டிற் சமயப் பிரசாரஞ்செய்வதற்கென அமெரிக்காவிலிருந்து வந்த மிஷனரிமார் இக்காலப்பகுதியிலே மேற்கத்தியப் பல்கலைக்கழகங்களுக்கீடான ஒரு கல்லூரியை நிறுவி நடத்தினார்கள். ஆசியாவில் நிறுவப்பெற்ற மிகப் பழைமைவாய்ந்த நவீனபாணியிலமைந்த உயர்தரக் கல்லூரிகளில் இதுவே மிக முற்பட்டது என்று கருதப்படுகின்றது. இத்தகைய நிறுவனத்தினை நிறுவி நடாத்திய அமெரிக்க மிஷனரிமாரின் செயற்பாடுகள் பத்தொன்பதாம் நூற்றாண்டில் இலங்கைத் தமிழர் சிந்தனை வளர்ச்சியில் ஏற்படுத்திய தாக்கத்தினை இந்நூல் ஆராய்கின்றது.

நோக்கம்
இலங்கைத் தமிழ் மக்களுடைய நவீனகாலக் கல்வி, பண்பாட்டு வளர்ச்சிகள் குறித்த ஆய்வுகள் மிகவும் அரிதாகவே நடத்தப்படுகின்றன. இந்த நிலையில், 19 ஆம் நூற்றாண்டின் முற்பகுதியில் யாழ்ப்பாணத்தில், அமெரிக்க மிஷனின் உதவியுடன் இடம்பெற்ற கல்வி விருத்தி பற்றி எடுத்துரைப்பதே இந்நூலின் நோக்கம்.

பொருளடக்கம்
 அமெரிக்க மிஷனின் தோற்றமும் அதன் சமய, இலக்கிய சமூகவியற் கோட்பாடுகளும்
 பத்தொன்பதாம் நூற்றாண்டின் ஆரம்பத்தில் யாழ்ப்பாணத்தின் அரசியற்பொருளாதாரக் கலாசார நிலைமைகள்
 வட்டுக்கோட்டைச் செமினரியின் தோற்றம்
 வட்டுக்கோட்டைச் செமினரியின் பாடத்திட்டமும் தமிழ்ப் பயிற்சிநெறியும்
 வட்டுக்கோட்டைச் செமினரியின் ஆசிரியர்களும் மாணவர்களும்
 வட்டுக்கோட்டைச் செமினரியிலே தமிழ் நூல் வளர்ச்சி
 வட்டுக்கோட்டைச் செமினரியினால் தமிழர் சிந்தனைப்போக்கில் ஏற்பட்ட மாற்றங்கள்
 முடிவுரை

குறிப்புகள்
பிற்சேர்க்கை
நூல்விபரப்பட்டியல்.

குறிப்புகள்

இவற்றையும் பார்க்கவும்
 இலங்கைத் தமிழர் வரலாறு - தமிழ் நூல் பட்டியல்

ஈழத்து நூல்கள்
யாழ்ப்பாண வரலாறு
ஈழத்து வரலாற்றியல் தமிழ் நூல்கள்
2009 தமிழ் நூல்கள்
செயலியை அமல்படுத்தும் வரிசை முறை

கணிதத்தில் மற்றும் கணினி நிரலாக்கம் , செயலியை அமல்படுத்தும் வரிசை முறை (Order of operations) என்பது எந்த செயலியை எந்த வரிசையில் அமல்படுத்த வேண்டும் என்பதை விளக்க உதவும் ஒரு விதி ஆகும்.
உதரணமாக கணிதத்தில் மற்றும் கணினி நிரலாக்கத்தில் , பெருக்கல் செயலி கூட்டல் செயலிக்கு முன் அமல்படுத்தப்படும். 2 + 3 × 4 இதன் விடை 14. இது போன்ற சிக்கலான இடங்களில் அடைப்பு குறியை பயன்படுத்த வேண்டும்.அவை, "( ), {  }, மற்றும் [ ]". மேலே குறிப்பிட்ட கணக்கை 2 + (3 × 4) என தெளிவாக குறிப்பிடலாம்.
இதுவே (2 + 3) × 4 என வரும் போது அதன் விடை 20 என மாறும். நவீன இயற்கணித குறியீடுகள் அறிமுகம் செய்யப்பட்ட போதும் கூட்டலுக்கு முன்பு பெருக்கல் செயலி அமல்படுத்தப்படும். இதன் காரணமாக 3 + 4 × 5 = 4 × 5 + 3 = 23. 16 ஆம் மற்றும் 17 ஆம் நூற்றாண்டுகளில் அடுக்குக்குறி செயலி அறிமுகம் செய்யப்பட்ட பிறகு அடுக்குக்குறி , கூட்டல் மற்றும் பெருக்கல் செயலியை விட முதலிடத்தை எடுத்துக்கொண்டது. இதன் காரணமாக 3 + 52 = 28 மற்றும் 3 × 52 = 75.அடைப்பு குறிக்குள் வருவதை முதலிலும் அடுக்குக்குறியை அதன் பின்னும் அமல்படுத்த வேண்டும் (3 + 5)2 = 64.

மேற்கோள்கள்

கணிதம்
நுண்புல இயற்கணிதம்
இயற்கணிதம்
செயற்குறிகள் (கணினியியல்)
சாரா ஜோசஃப்

சாரா ஜோசஃப் (பிறப்பு 1946) ஒரு மலையாள நாவலாசிரியர் மற்றும் சிறுகதை ஆசிரியர். இவர் தனது ஆலாகயூடே பெண்மக்கள் எனும் நாவலுக்காக சாகித்திய அகாதமி பரிசு பெற்றுள்ளார். மேலும் இதே நாவலுக்காக வயலார் விருதும் பெற்றுள்ளார். இவர் கேரளாவில் பல பெண்ணிய இயக்கங்களை முன்னின்று நடத்தியுள்ளார். மனுஷி எனும் அமைப்பை சிந்தனைப்பெண்களுக்காக இவரி நிறுவியுள்ளார். இவர் மலையாளத்தில் சிறந்த கதை சொல்லுபவரான மாதவிக்குட்டியுடன் இணைந்து செயல்படுபவர். இவர் சமீபத்தில் ஆம் ஆத்மி கட்சியில் இணைந்தார், மேலும் 2014 மக்களவைத்தேர்தலில் திரிசூர் பகுதியில் இக்கட்சி சார்பாக போட்டியிட உள்ளார்.

வாழ்கைக்குறிப்பு 
சாரா ஜோசஃப் 1946ல் திரிசூரின் குரியச்சிர என்னும் பகுதியில் ஒரு பழமையான கிறிஸ்துவ குடும்பத்தில் லூயிஸுக்கும் கொச்சுமரியமுக்கும் மகளாக பிறந்தார். இவர் ஒரு ஆசிரியராக தனது பணியை துவங்கினார். பின்னர் மலையாளத்தில் முதுகலைப்படிப்பில் சேர்ந்தார் பின் கேரள கல்லூரிகளுக்கான சேவையில் தன்னை இணைத்துக்கொண்டார். பட்டாம்பியிலுள்ள சமஸ்கிருத கல்லூரியில் மலையாள பேராசிரியராக பணியாற்றினார்.  அரசு பணியிலிருந்து ஓய்வு பெற்றபின்னர் திரிசூர் மாவட்டத்தில் முலன்குன்னத்துக்காவு என்னும் பகுதியில் வசித்து வருகிறார்.

சாரா ஜோசஃப் தனது சமூக சேவைகளால் மக்கள் மத்தியில் பிரபலமானவர். கேரளத்தில் பல சமூகம் சார்ந்த போராட்டங்களை இவர் முன்னின்று நடத்தியுள்ளார். இவர் தீவிர இடது சாரி ஆதரவாளர் ஆனால் ஜனவரி 2014ல்  ஆம் ஆத்மி கட்சியில் இணைந்தார். மேலும் மக்களவைத்தேர்தலில் திரிசூர் பகுதியில் இக்கட்சி சார்பாகவும் போட்டியிட உள்ளார்.

இலக்கிய வாழ்க்கை 
சாரா ஜோசஃப் ன் இலக்கிய வாழ்க்கை அவரது சிறு வயதிலேயே தொடங்கியது, அதாவது அவர் உயர் நிலை பள்ளியில் படிக்கும்போதே. அப்போதே இவர் தனது கவிதைகளி பெரிய கவிஞர்களிடம் ஒப்புவித்து அதற்கான கருத்துக்களை பெற்று கொண்டார். வைலோப்பில்லி ஸ்ரீதர மேனன் மற்றும் எடசேரி கோவிந்தன் நாயர் போன்ற கவிஞர்களார் பாராட்டப்பட்டார். ஒரு குறிப்பிட்ட காலகட்டத்திற்குப்பிறகு உறுதியில்லா நிலையிலிருந்து புனைக்கதைகள் மற்றும் சிறு கதைகள் எழுதத்துவங்கினார்.இவரது சிறுகதைத்தொகுப்பு பாபத்தரா இவரின் பெண்ணிய எழுத்துக்களுக்கு ஒரு மைல்கல்லாக அமைந்தது . 
இவர் தனது நாவல்களான ஆலாஹயுடே பெண்மக்கள், மாட்ராத்தி மற்றும் ஒதப்பு ஆகியவற்றை முத்தொகுப்பாக பிரசுரித்தார். இவரது எழுத்துக்கள் முக்கியமாக தாராளமயமாகவும் ஒடுக்கப்பட்டவர்களின் தரப்பை சக்தி வாய்ந்த முறையில் முறையிடுவதாகவும் இருக்கும். ஒதப்பு எனும் நாவல் பெண்களுக்கு தன் இனத்தின் மீது எதிர்பார்க்கப்படும் உண்மை புரிதலுக்கான ஏக்கம் புலப்படுகிறது.  இவரது ஒதப்பு நாவல் (The Scent of the Other Side) என ஆங்கிலத்தில் வால்சன் தம்பு என்பவரால் மொழி பெயர்க்கப்பட்டுள்ளது. ஆலாஹயுடே பெண்மக்கள் நாவல் இவருக்கு மூன்று முக்கிய விருதுகளை பெற்று தந்துள்ளது அவை கேரள சாகித்திய அகாதமி விருது, கேந்திர சாகித்திய அகாதமி விருது மற்றும் வயலார் விருது.இந்நூலை நிர்மால்யா(மணி,ஊட்டி)என்பவர் தமிழில் மொழிபெயர்த்துள்ளார். 2011 ல் இவர் முட்டத்து வர்க்கி விருதை , பாபத்தரா எனும் தலைப்பில் வெளியான தனது சிறு கதைத்தொகுப்புக்காக பெற்றார்.
ராமாயணத்தை ஆழ்ந்து வாசித்து இவர் விமர்சித்த ராமாயண கதகள் விமர்சன ரீதியாக இவருக்கு பெரும் பாராட்டை பெற்றுத்தந்தது. இது ஆங்கிலத்தில் மொழிபெயர்க்கப்பட்டு ஆக்ஸ் போர்டு பிரசுரத்தால் பிரசுரிக்கப்பட்டது.

குறிப்புகளும் மேற்கோள்களும் 

மலையாள எழுத்தாளர்கள்
1946 பிறப்புகள்
வாழும் நபர்கள்
கேரள எழுத்தாளர்கள்
21-ஆம் நூற்றாண்டு இந்திய அரசியல்வாதிகள்
கேரளப் பெண் எழுத்தாளர்கள்
86ஆவது அகாதமி விருதுகள்

86 ஆவது அகாதமி விருதுகள் விழா (ஆஸ்கார்கள் என்று பொதுவாக அழைக்கப்படுகிறது) 2014 மார்ச் 3 அன்று நிகழ்ந்தது. இவ்விழா சோச்சியில் நடந்த 2014 குளிர்கால ஒலிம்பிக் விளையாட்டுப் போட்டிகளுக்காக ஒரு வாரம் தள்ளி நடத்தப்பட்டது. 24 பிரிவுகளில் விருது வழங்கப்பட்டது. நகைச்சுவையாளர் எல்லேன் டிஜெனிரெஸ் இவ்விழாவினை இரண்டாம் முறையாக நடத்தினார். முன்னர் 2007 இல் 79ஆம் அகாதமி விருதுகள் விழாவினை நடத்தினார்.

அதிகபட்சமாக கிராவிட்டி ஏழு விருதுகளை வென்றது. அத்திரைப்படத்தினை இயக்கிய அல்போன்சா கெளரனிற்கு சிறந்த இயக்குனருக்கான அகாதமி விருது வழங்கப்பட்டது. 12 இயர்ஸ் எ சிலேவ் மூன்று விருதுகளை வென்றது. அவற்றில் சிறந்த திரைப்படத்திற்கான அகாதமி விருது மற்றும் சிறந்த துணை நடிகைக்கான அகாதமி விருது ஆகிய விருதுகள் அடங்கும். டல்ல்லஸ் பய்யர்ஸ் கிளப் திரைப்படமும் மூன்று விருதுகளை வென்றது. அகாதமி விருதுகள் வரலாற்றிலேயே ஐந்தாவது முறையாக சிறந்த நடிகருக்கான அகாதமி விருது மற்றும் சிறந்த துணை நடிகருக்கான அகாதமி விருது விருதுகளை ஒரே திரைப்படம் தட்டிச் சென்றது. மற்ற திரைப்படங்கள் பிரோசன் மற்றும் த கிரேட் கேட்ஸ்பி தலா இரு விருதுகளை வென்றன. கெளரன் மற்றும் கத்தரீன் மார்ட்டின் ஆகியோர் மட்டுமே தனியே இரு விருதுகளை வென்றவர்களாவர்.

விருதுகள் 

86வது அகாதமி விருதுகளுக்கான பரிந்துரைகள் சனவரி 16, 2014 அன்று அறிவிக்கப்பட்டன. அமெரிக்கன் ஹஸ்ல் மற்றும்கிராவிட்டி திரைப்படங்கள் அதிகபட்சமாக பத்து பரிந்துரைகள் பெற்றன.

விருதுகளை வென்றவர்கள் தடித்த எழுத்துக்களால் காட்டப்பட்டுள்ளனர்.

சிறப்பு அகாதமி விருதுகள் 
இந்த சிறப்பு விழா நவம்பர் 16, 2013 அன்று நடந்தது. மூன்று அகாதமி சிறப்பு விருதுகள் மற்றும் ஜீன் ஹெர்சோல்ட் மனிதாபிமான விருது வழங்கப்பட்டன.

அகாதமி சிறப்பு விருது 

 ஏஞ்செலா லான்ஸ்பரி
 சுடீவ் மார்ட்டின்
 பியேரொ டோசி

ஜீன் ஹெர்சோல்ட் மனிதாபிமான விருது 

 ஏஞ்சலினா ஜோலி

பல்வேறு விருதுகள் மற்றும் பரிந்துரைகள் பெற்ற திரைப்படங்கள் மற்றும் நபர்கள்

பல்வேறு விருதுகள் பெற்ற திரைப்படங்கள் 

பின்வரும் ஐந்து படங்கள் இரண்டு அல்லது அதற்கு மேற்பட்ட விருதுகளை வென்றன:

பல்வேறு விருதுகள் பெற்றோர் 

பின்வரும் இரண்டு நபர்கள் இரண்டு அல்லது அதற்கு மேற்பட்ட விருதுகளைப் வென்றனர்:

பல்வேறு பரிந்துரைகள் பெற்ற திரைப்படங்கள் 

பின்வரும் பத்தொன்பது திரைப்படங்கள் இரண்டு அல்லது அதற்கு மேற்பட்ட பரிந்துரைகளை பெற்றன:

பல்வேறு பரிந்துரைகள் பெற்றோர் 

பின்வரும் பதினொன்று நபர்கள் இரண்டு அல்லது அதற்கு மேற்பட்ட பரிந்துரைகளை பெற்றனர்:

மேற்கோள்கள்

வெளி இணைப்புகள் 

இணையதளம்
 அகாதமி விருதுகள் இணையதளம்
 திரைப்படங்களின் கலை மற்றும் அறிவியல் அகாதமியின் இணையதளம்
பிற
 86வது ஆஸ்கார்களின் பரிந்துரைகளை பெற்றவர்களின் பெயர் உச்சரிப்புகள்

அகாதமி விருதுகள்
லிம் குவான் எங்

லிம் குவான் எங் (ஆங்கிலம்: Lim Guan Eng,
பிறப்பு: டிசம்பர் 8, 1960) பினாங்கு மாநிலத்தின் முன்னாள் முதலமைச்சர் மற்றும் மலேசியாவின் ஜனநாயக செயல் கட்சியின் (டிஏபி) தற்போதைய பொதுச் செயலாளர் ஆவார். இவர் பினாங்கு மாநிலத்தின் பட்டர்வொர்த் நகரின் நாடாளுமன்ற உறுப்பினர் ஆவார். இவர் பினாங்குத் தமிழர்கள் மத்தியில் மிக பிரபலம் ஆன முதலமைச்சர்.

அரசியல் வாழ்க்கை 
அரசியலுக்கு வரும்முன் , லிம் ஒரு வங்கியில் கணக்காளராக இருந்தார். 1986 ஆம் ஆண்டு கோட்டா மலாக்கா நாடாளுமன்ற உறுப்பினராக தேர்ந்தெடுக்கப்பட்டார். அக்டோபர் 1987 இல், அவர் உள்நாட்டு பாதுகாப்பு சட்டத்தின் கீழ் கைது செய்யப்பட்டார். அவர் ஏப்ரல் 1989 இல், 12 மாதங்களுக்கு பிறகு விடுதலை செய்யப்பட்டார் . பின்னர் 1990 மற்றும் 1995 பொதுத் தேர்தலில் மீண்டும் வெற்றி பெற்றார். இவர் கோட்டா மலாக்காவில் தொடர்ச்சியாக மூன்று முறை தேர்ந்தெடுக்கப்பட்ட முதல் நபர் ஆனார். அவர் மலாக்கா உயர்நிலை பள்ளி முன்னாள் மாணவரும் ஆவார். லிம், 1989 ஆம் ஆண்டு ஜனநாயக செயல் கட்சி இளைஞர் தலைவராக நியமிக்கப்பட்டார். 1995 ஆம் ஆண்டில், அவர் கட்சித் துணை பொதுச் செயலாளர்ராக தேர்ந்தெடுக்கப்பட்டார். பின்னர் அவர் 2004 ல் கட்சி பொதுச் செயலாளராகத் தேர்ந்தெடுக்கப்பட்டார்.

பினாங்கு முதலமைச்சர் 

2008 மலேசிய பொதுத் தேர்தலில், பாக்காத்தான் ராக்யாட்ட்டின் ஜனநாயக செயல் கட்சி 19 இடங்களையும், மக்கள் நீதிக் கட்சி 9 இடங்களையும், மலேசிய இஸ்லாமிய கட்சி 1 இடமும் வென்றன. ஜனநாயக செயல் கட்சி பெரிய வெற்றி பெற்று லிம் பினாங்கு முதலமைச்சராகத் தேர்ந்தெடுக்கப்பட்டார்.

தமிழரைத் துணை முதல்வர் ஆக்கியது 

பொறுப்பேற்ற முதல்வர் லிம், பினாங்குத் துணை முதல்வராக பேராசிரியர் இராமசாமி பழனிச்சாமியை நியமித்தார். மலேசிய அரசியல் வரலாற்றில் தமிழர் ஒருவர் மலேசிய மாநிலத் துணை முதல்வர் பதவி வகிப்பது இதுவே முதல் முறையாகும்.

மேற்கோள்கள்

வெளி இணைப்புகள் 
 Lim Guan Eng Biodata
 TheStar Article 

பினாங்கு மக்கள்
மலேசிய அரசியல்வாதிகள்
மலேசிய அமைச்சர்கள்
1960 பிறப்புகள்
வாழும் நபர்கள்
தான எழுத்துமுறை

தான எழுத்துமுறை (ތާނަ)‎ என்பது திவேயி மொழியின் எழுத்துமுறை. மாலைத்தீவுகளில் பயன்படுத்தப்படுகிறது. அரபு, எபிரேயத்தின் போல், தானவும் வலமிருந்து இடமாக எழுத்தப்படும் எழுத்துமுறை. இந்து-அரபு எணுருக்களிலிருந்தும் அரபு எழுத்துமுறையின் உயிரெழுத்துக் குறியீட்டுக்களிலிருந்தும் தான எழுத்துக்கள் உருவாக்கப்பட்டு வருகின்றன.

முதலில் பிராமி குடும்பத்தை சேர்ந்த திவேஸ் அகுரு எழுத்துமுறையை திவேயியை எழுதுவதற்கு பயன்படுத்தப்பட்டுள்ளது, ஆனால் 18ஆம் நூற்றாண்டில் மெதுவாக தான எழுத்துமுறை இதற்கு மாற்றாக வழக்கத்தில் வந்துள்ளது.

எழுத்து வடிவங்கள்

உயிர் எழுத்துக்கள்

மெய்யெழுத்துக்கள்

சொந்த மெய்யெழுத்துக்கள்

அரபு மெய்யொலிகளை எழுதுவதற்கான மெய்யெழுத்துக்கள்

சிறப்பு எழுத்துக்கள்
{| class="wikitable" style="text-align:center;"
! தான எழுத்து!! தான பெயர் !! செயற்பாடு</tr>
|style="font-size:20px"| އ || அலிஃபு || உயிரெழுத்தை தனியாக எழுதுவதற்காக பயன்படுத்தப்படுகிறது</tr>
|style="font-size:20px"| އް || சுகூன் || இவ்வெழுத்துக்கு பிறகு வருகிற மெய்யொலியை அழுத்தி உச்சரிக்க வேண்டும் என்று குறிக்கும்</tr>
|style="font-size:20px"| ޱ‎ || ணவியானி|| 'ண'கரத்தை குறிக்கிற எழுத்து. இப்பொழுது வழக்கத்தில் இல்லை</tr>

மேற்கோள்கள்

எழுத்து முறைகள்
மாலைதீவுகள்
சிலிக்கா

சிலிக்கா அல்லது சிலிக்கான் ஈரொக்சைட்டு (Silicon dioxide) என்பது SiO2 என்னும் மூலக்கூற்று வாய்ப்பாடுடைய சிலிக்கானின் ஒக்சைட்டு ஆகும். இதுவே குவார்ட்சின் பிரதான கூறாகும். எனினும் சிலிக்கா குவார்ட்சு மட்டுமல்லாமல் மேலும் பல பளிங்கு மற்றும் பளிங்கற்ற வடிவங்களைக் கொண்டுள்ளது. கண்ணாடி, புரைமைக் களி உட்பட பல வடிவங்களில் இது எமக்குப் பயன்படுகின்றது. இயற்கையில் மண்ணின் பெரும்பகுதியை ஆக்கின்றது. மணல், களி என்ற இரு மண் வடிவங்களிலும் சிலிக்கான் ஈரொக்சைட்டு உள்ளது.

பயன்பாடுகள்
 சீமைக்காரை உற்பத்தியில் களி வடிவமாகப் பயன்படுகின்றது.
 கண்ணாடி உற்பத்தியில் பயன்படுத்தப்படுகின்றது.
 சிலிக்கான் உற்பத்தியில் பிரதான மூலப்பொருளாக உள்ளது. கார்பன் மூலம் சிலிக்கா சிலிக்கானாகத் தாழ்த்தப்பட்டுக் கார்பனோரொக்சைட்டு வெளியாகின்றது:
SiO2  +  2 C   →   Si  +  2 CO

மேற்கோள்கள்

படிகங்கள்
சிலிக்கான் சேர்மங்கள்
ஆக்சைடுகள்
சிலிக்கான் ஈராக்சைடு
சீரொளி வெட்டு

சீரொளியின் மூலம் பொருட்களை வெட்டும் தொழில்நுட்பம் சீரொளி வெட்டு (Laser cutting) ஆகும். இது பொதுவாக தொழில்துறை உற்பத்திப்  பயன்பாடுகளில் பயன்படுத்தப்படுகிறது. ஆனால் தற்போது பள்ளிகளில், சிறு தொழில்களில், மற்றும் பொழுதுபோக்காகவும் இதை பயன்படுத்த தொடங்கியுள்ளனர். மூலத்திலிருந்து (source) வெளிவரும் உயர் சக்தி சீரொளியை கணினியின் உதவியுடன் இயக்குவதன் மூலம் பொருள்கள் வெட்டப்படுகிறது. தொழில்துறை சீரொளி வெட்டிகள் தட்டையான தாள் பொருள்களை வெட்டப் பயன்படுத்தப்படுகின்றன, மேலும் இரும்பு தூண்கள் மற்றும் குழாய்களை வெட்டவும் உதவுகிறது.

வரலாறு 
1965 ஆம் ஆண்டு, முதல் உற்பத்தி லேசர் வெட்டும் இயந்திரம் வைர அச்சில் ஓட்டைகள் போட பயன்படுத்தப்பட்டது. இந்த இயந்திரம் மேற்கத்திய மின் பொறியியல் ஆராய்ச்சி மையத்தால் உருவாக்கப்பட்டது. 1970 களின் தொடக்கத்தில், இந்த தொழில்நுட்பம் விண்வெளி பயன்பாடுகளுக்கான டைட்டானியத்தை வெட்ட பயன்படுத்தப்பட்டது. அதே நேரத்தில், CO2 சீரொளிகள் உலோகம் அல்லாத பொருள்களை வெட்ட பயன்படுத்தப்பட்டது.

மேற்கோள்கள்

ஒளியியல் கருவிகள்
சீரொளிகள்
இலகுளேஸ்வர மூர்த்தி

இலகுளேஸ்வர மூர்த்தி அறுபத்து நான்கு அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். அண்டப் பெருவெளியில் உள்ள அனைத்து உயிர்களுக்கும் தேவையானவற்றை அளிக்கும் சிவபெருமானின் வடிவமாக இவ்வடிவம் குறிப்பிடப்படுகிறது. இத்திருவுருவம் தாராசுரம் அருகேயுள்ள சத்திமுற்றத்தில் காணப்படுகிறது. இறைவன் பெயர் சிவக்கொழுந்தீசர், இறைவி பெயர் பெரிய நாயகி ஆவார். இங்கமைந்துள்ள சூலதீர்த்தத்தில் நீராடி இறைவனுக்கு அர்ச்சனை செய்ய திருமணத்தடை விலகும். இவருக்கு மகாவில் வார்ச்சனையும், முக்கனிப்படையல் நைவேத்தியமும் புதன்கிழமைகளில் செய்ய மும்மலம் மறைந்தோடும் பதவியை தக்க வைக்க முடியும்.

மேற்கோள்கள்

சிவ உருவத்திருமேனிகள்
ஆபத்தோத்தரண மூர்த்தி

ஆபத்தோத்தரண மூர்த்தி அறுபத்து நான்கு அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். இவ்வடிவத்தில் ஆபத்திலிருப்போர்களுக்கும், துன்பமடைந்தோர்களுக்கும் சிவபெருமான் அருள் செய்கிறார்.

திருவுருவம்
ஆபத்தோத்தரண மூர்த்தி வடிவத்தில் சிவுபெருமான் மானிடரைப் போல சட்டையணிந்து காணப்படுகிறார்.

மேற்கோள்கள்

சிவ உருவத்திருமேனிகள்
வல்லினம் (திரைப்படம்)

வல்லினம் என்பது 2014ல் வெளிவந்த தமிழ் திரைப்படமாகும். இதை ஆசுக்கார் இரவிச்சந்திரன் தயாரித்துள்ளார். இதில் நகுல், மிருதுளா, சகன் போன்றோர் நடித்துள்ளனர்.

கதைச்சுருக்கம்
திருச்சியில் ஒரு கல்லூரியில் படிக்கும் கிருஷ்ணா (நகுல்), கூடைப்பந்து விளையாடும்போது அவன் நண்பன் சிவா (கிருஷ்ணா) எதிர்பாராத விதமாக இறந்து போய்விட, இனிமேல் கூடைப்பந்தைத் தொடுவதில்லை என்று முடிவெடுக்கிறான். கல்லூரியையும் மாற்றிச் சென்னைக்கு வந்துவிடுகிறான். கல்லூரியில் புதிய நண்பர்களோடு ஒரு பெண்ணின் (மிருதுளா) நட்பும் கிடைக்கிறது. அந்தக் கல்லூரி கிரிக்கெட்டில் தொடர்ந்து வெற்றிபெற்று வருவதால் கல்லூரியில் கிரிக்கெட் விளையாட்டே முன்னால் நிற்கிறது. கூடைப்பந்தாட்டம் முதலான விளையாட்டுக்கள் அலட்சியப்படுத்தப்படுகின்றன. அவற்றை ஆடுபவர்கள் அவமானப்படுத்தப்படுகிறார்கள்.

இதைப் பார்க்கும் கிருஷ்ணா மீண்டும் கூடைப்பந்து விளையாட முடிவெடுக்கிறான். ஒரு கட்டத்தில் கிரிக்கெட் குழு, கூடைப்பந்தாட்டக் குழு இரண்டுக்குமிடையே பிரச்சனை வருகிறது. கூடைப்பந்து அணிக்குக் கல்லூரி நிர்வகத்தின் ஆதரவு கிடைக்கவில்லை. அவர்கள் பந்தய விளையாட்டு ஆட எந்த உதவியும் கிடைக்கவில்லை. கிரிக்கெட் அணியினர் கோப்பை வென்றதால்தான் கல்லூரியில் ஆதிக்கத்துடன் இருக்கிறார்கள், தாங்களும் கோப்பையை வென்றால்தான் ஆதிக்கம் பெற முடியும் என்பதை உணர்ந்த கூடைப்பந்து அணி, கோப்பையை வெல்லும் முனைப்புடன் போராடுகிறது. இந்தச் சவாலை அந்த அணி சமாளிக்கும் விதத்தை இயக்குநர் விளக்கியுள்ளார்.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்